### Beslutningstema

I denne sag godkendes den årlige afrapportering af DK2020-dokumenterne ”Vores Klimahandleplan” og dertilhørende ”Bilag A” på indsatsniveau.

### Historik

DK2020-dokumenterne blev politisk godkendt af Kommunalbestyrelsen den 26. april 2023, med en forpligtelse om løbende monitorering af og opfølgning på planen og dens indsatser.

Denne afrapportering udgør første ”afrapportering på indsatsniveau” til henholdsvis Klima-, Vækst- og Udviklingsudvalget og Kommunalbestyrelsen.

### Sagsfremstilling

Klima,- Vækst- og Udviklingsudvalget skal forholde sig til fremdriften i udmøtningen af DK2020 Klimahandleplanen og dertilhørende Bilag A.

Grundet det korte interval mellem dokumenternes politiske ikrafttræden og afrapporteringen (ca. 5 måneder), vil denne afrapportering have karakter af en ”orientering om fremdrift i indsatser”, bestående af en kvalitativ opsummering af status for de indsatser, der proaktivt er igangsat i perioden. Der gøres opmærksom på, at Bilag A er et dynamisk dokument med indsatser, der kan ændre karakter i udmøntningsfasen. Ligeledes at en række indsatser drives af eksterne aktører, hvilket i mange tilfælde vanskeliggør forvaltningens mulighed for at påvirke fremdriften i indsatserne.

Der gøres yderligere opmærksom på, at det nationale DK2020-sekretariatet, der har været tovholder på udarbejdelsen af alle DK2020-handleplaner i [adresse], er overgået til at være Elisabeth Nørgaard. Klimaalliancens formål er at arbejde med udmøntning, opfølgning og monitorering (benchmarking) af klimahandleplanerne i [adresse]. Der arbejdes p.t. på en model til afrapportering, som forventes implementeret i Tønder Kommune, når den foreligger.

### Lovgrundlag

[adresse]

### Fagchefen for Plan og Udvikling indstiller,

|  |  |
| --- | --- |
| at | den årlige afrapportering af DK2020 Klimahandleplanen og dertilhørende Bilag A på indsatsniveau godkendes, og |
| at | indstillingen videresendes til Kommunalbestyrelsen. |

Beslutning fra Klima-, Vækst- og Udviklingsudvalget, 4. december 2023, pkt. 6:

Indstillingen anbefales.

### Beslutning

Indstillingen godkendt.

Mogens Holm, Benedicte Sørensen og Birger Lund deltog ikke i mødet.